钦定古今图书集成/理学汇编/学行典/第205卷 > 苏虎
## 钦定古今图书集成/理学汇编/学行典/第205卷 > 苏虎

按《泰兴县志》：“苏虎，字瑞夫，天性至孝，早丧父，行佣养
母，佣所得饭，必裹其半饭母。母亡，刻木为像，事之如
生。出必告，食必荐，寒具火，暑具浴。县令造其庐，见其
敝陋不蔽风雨，皆割俸钱为孝子，给饔飧，又置田助
之，复其身。比卒，语妻子曰：‘事吾母像，如吾在时。迄今
子孙朝夕上食’。”